Tom Marius Kittilsen

Tom Marius Kittilsen (født 1987) er norsk gründer, TV- og filmprodusent fra Langesund. Sammen med regissør Daniel Fahre eier og driver han produksjonsselskapet Fenomen tv film og scene AS. 

Kittilsen startet sin karriere som programleder i lokalradioen Radio Grenland og Radio Drammen. Etter det startet han produksjonsselskapet Vepz Media. Selskapet drev med produksjon av filmer for næringslivet og samt produksjoner for lokal-tv. I 2014 ble Vepz Media omdøpt til Fenomen, og Daniel Fahre ble partner. Kittilsen har produsert en rekke dokumentarfilmer, dokumentarserier, dramaserier og reklamefilmer. 

Han var produsent for Sammen om drømmen om den norske poptvillingduoen Marcus & Martinus, utgitt i 2017. Filmen vant publikumsprisen Folkets Amanda under Amandaprisen 2017. Filmen satte rekord i Norge, med den beste åpningen for en dokumentar noensinne.

I 2019 produserte han Born2Drive om motorsportutøveren Oliver Solberg, som ble nominert til beste dokumentar under Amandaprisen 2019. Filmen var den mest sette dokumentaren på kino i 2019.

Han var produsent for TV-serien Rådebank som gikk på NRK fra mars 2020 til februar 2022. Sesong 2 ble lansert i januar 2021 og ble nominert til 11 priser under Gullruten 2021. Serien vant 7 Gullruter, deriblant for Beste Drama. Rådebank vant også Seriekritikerprisen for beste norske drama i 2021. Rådebank er en av NRKs mest strømmede serier.

I 2022 var han produsent for kinodokumentaren Alt for Norge, om Drillo og det norske fotballandslaget på 90-tallet. Filmen fikk terningskast 5 fra anmeldere i en rekke aviser, deriblant VG, Dagsavisen, Dagbladet, NRK Filmpolitiet og Filmmagasinet. VG omtalte filmen som "årets norske feelgood-film". Alt for Norge ble nominert til 

Kittilsen er en av serieskaperne bak dramaserien Vi lover et helvete som hadde premiere i NRK TV og på NRK1 26. januar 2023. Ung-dramaserien fikk gode anmeldelser med blant annet terningkast 5 i Dagsavisen.

Filmografi - utvalg

Kinofilm 

 2022 – Alt for Norge (produsent)
 2019 – Born2Drive (produsent)
 2017 – Marcus & Martinus - Sammen om Drømmen (produsent)

TV-Serier 

 2023 – Våre beste menn - TV2 (ansvarlig produsent)
 2023 – Et hard liv med Ronny - TVNorge / Warner Bros. Discovery (ansvarlig produsent)
 2023 – Vi lover et helvete - NRK (ansvarlig produsent)
 2022 – Drags - TV2 (ansvarlig produsent)
 2022 – Rådebank sesong 3 - NRK (ansvarlig produsent)
 2022 – Team Solberg sesong 2 - TVNorge / Warner Bros. Discovery (ansvarlig produsent)
 2021 – Gamerne - NRK (ansvarlig produsent)
 2021 – Rådebank sesong 2 - NRK (ansvarlig produsent)
 2021 – Team Solberg sesong 1 - TVNorge / Warner Bros. Discovery (ansvarlig produsent)
 2020 – Rådebank sesong 1 - NRK (ansvarlig produsent)
 2018 – Marcus & Martinus på TVNorge - TVNorge / Warner Bros. Discovery (ansvarlig produsent)

TV-dokumentarer 

 2020 – Charlie Surfer (produsent)
 2019 – Alt som kunne ha vært (produsent)
 2018 – Moddis forbudte sanger (produsent)
 2016 – Skyldig, jeg? (produsent)
 2016 – Kampen om Tungtvannet: Location Rjukan (produsent/regissør)
 2014 – Sykt Mørkt (produsent)

Referanser

Eksterne lenker 

 
 Fenomen.no

Norske filmprodusenter